《偶感 其三》
清代·万邦荣

致君复淳风，杜老有夙志。南山石可耕，俟时合高寄。

胡为望吹嘘，干人欲涕泗。区区愁饿死，饿死乃常事。

叩门随肥马，自反恐含愧。上书光范门，斯亦贤者累。

作者简介：（?—1739）河南襄城人，字仁伯，号西田。康熙五十九年举人。博学能文，尤长于诗。雍正间授明史馆纂修，乾隆间官山东莘县知县。有《红崖草堂诗集》等。